SET ภาคบ่ายลบ 8 จุด หลุดแนวรับ 1,630 จุด วิตกผลงานบจ.ต่ำคาด!
SET ภาคบ่ายลบ 8 จุด หลุดแนวรับ 1,630 จุด วิตกผลงานบจ.ต่ำคาด! โดย ณ เวลา 14.51 น. อยู่ที่ระดับ 1,625.47 จุด ลบ 8.37 จุด หรือ 0.51%  ด้วยมูลค่าซื้อขายซื้อขาย 28,080.52 ล้านบาท
SET ภาคบ่ายลบ 8 จุด หลุดแนวรับ 1,630 จุด วิตกผลงานบจ.ต่ำคาด!
15 พ.ค. 2562

ผู้สื่อข่าวรายงานว่า ดัชนีตลาดหุ้นไทยภาคบ่ายลบ 8 จุด โดย ณ เวลา 14.51 น.อยู่ที่ระดับ 1,625.47 จุด ลบ 8.37 จุด หรือ 0.51%  ด้วยมูลค่าซื้อขายซื้อขาย 28,080.52 ล้านบาท  ขณะเดียวกันดัชนียังหลุดแนวรับสำคัญที่ระดับ 1630 จุด 
บล.กสิกรไทย มุมมองตลาดบ่ายนี้ แม้ปัจจัยลบจากสงครามการค้าค่อนข้างบรรเทาลงในช่วงนี้ แต่ตลาดได้รับแรงกดดันจากการประกาศผลประกอบการที่ออกมาผิดคาดในหลายกลุ่ม เช่น กลุ่มพาณิชย์(-1.68 จุด) และกลุ่มอิเล็กทรอนิกส์(-0.37 จุด) รวมถึงการ sell on fact จึงมอง SET Index ภาคบ่ายแกว่งตัวในกรอบ 1,630-1,640 จุด
กลยุทธ์การลงทุนทยอยสะสมหุ้นกลุ่มต่อไปนี้ 1)กลุ่มหุ้นที่อิงการบริโภคในประเทศ CPALL BJC CPF JAS COM7 2) กลุ่มหุ้นที่อิงกับโครงสร้างพื้นฐาน JASIF TFFIF AMATA STEC 3) กลุ่มที่งบไตรมาส 1/62  ดี กำไรมีแนวโน้มถูกปรับขึ้น ได้แก่ SAPPE, PR9, PTG, SPALI
ในคืนนี้จะมีการรายงานดัชนียอดขายปลีกของสหรัฐฯ เดือนเม.ย. ซึ่งสะท้อนกำลังซื้อของผู้บริโภคโดยตลาดคาดการณ์อ่อนตัวลงจากเดือนก่อน อย่างไรก็ดีหากออกมาดีกว่าที่คาดจะเป็นปัจจัยผลักดันหุ้นกลุ่มพาณิชย์ในระยสั้น แต่ในระยะถัดไปอาจเป็นปัจจัยสนับสนุนให้ ปธน.ทรัมป์แข็งกร้าวกับจีนมากขึ้น
ประเด็นเศรษฐกิจที่น่าติดตาม วันนี้ 1)ติดตามรายงานประจำเดือนของ IEA และตัวเลขสต็อคน้ำมันดิบของสหรัฐฯ 2)ดัชนี GDP ไตรมาส 1 ของยูโรโซน โดยตลาดคาดการณ์ 0.4% QoQ 3)ดัชนียอดขายปลีกของสหรัฐฯ เดือนเม.ย. โดยตลาดคาดการณ์ 0.2% MoM วันศุกร์ 1)ตัวเลขเงินเฟ้อ CPI ของ ยูโรโซนประจำเดือน เม.ย.